Forsyte-sagaen (TV-serie)

Forsyte-sagaen (originaltittel: The Forsyte Saga) er en britisk dramaserie som ble sendt på BBC i 1967. Serien handlet om tre generasjoner i den britisk øvre middelklassefamilien Forsyte. Handlingen strakk seg fra slutten av Viktoriatiden til midten av 1920-årene. Serien inneholdt en del klassiske såpeopera-ingredienser og var basert på bøkene til John Galsworthy. De mest sentrale rollene ble spilt av Eric Porter, Margaret Tyzack, Nyree Dawn Porter, June Barry, Kenneth More, Susan Hampshire, Maggie Jones, Nicholas Pennell, John Welsh, John Barcroft, Suzanne Neve.

Den hadde høye seertall, med 18 millioner på det meste. Den oppnådde også en viss suksess i Australia og USA, og var den første vestlige dramaserien som ble vist på TV i Sovjetunionen. Den ble sendt på NRK i 1967. British Film Institute har kåret den til en 53-plass over landets 100 beste tv-produksjoner på 1900-tallet. Listen ble sammenfattet i år 2000.

Forsyte-sagaen var en av de siste dramaseriene som ble sendt i sort-hvitt på britisk fjernsyn. Produksjonskostnadene var på £250 000, noe  som var BBCs dyreste dramaproduksjon til da.

En ny innspilling av serien kom i 2002.

Referanser

Eksterne lenker 

 

Britiske dramaserier
Britiske såpeoperaer
Britiske TV-serier fra 1960-årene
TV-produksjoner på BBC